РЕГЛАМЕНТ (ЕО) № 463/2008 НА КОМИСИЯТА
от 28 май 2008 година
за поправка на Регламент (ЕО) № 1484/95 относно представителните цени в секторите на птичето месо и яйцата и за яйчен албумин, в съответствие с изменението с Регламент (ЕО) № 346/2008
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 5, параграф 4 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 5, параграф 4 от него,
като взе предвид Регламент (ЕИО) № 2783/75 на Съвета от 29 октомври 1975 г. за общата система за търговия с яйчен албумин и млечен албумин (3), и по-специално член 3, параграф 4 от него,
като има предвид, че:
(1)
При проверка бе установено, че е допусната грешка в приложението към Регламент (ЕО) № 346/2008 на Комисията (4), който изменя представителните цени в секторите на птичето месо, яйцата и яйчния албумин, определени с Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на допълнителни вносни мита в секторите на птичето месо и яйцата и за яйчен албумин (5). Поради това е важно да бъдат внесени съответните поправки.
(2)
Тъй като представителните цени и определените гаранции след поправката са в полза на вносителите, следва да се предвиди настоящият регламент да се прилага от датата на влизане в сила на Регламент (ЕО) № 346/2008. Следователно надплатените мита за продуктите, класирани под засегнатите от тази ситуация кодове, следва да бъдат изплатени обратно съгласно член 236 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (6) и свързаните с него разпоредби за прилагане, предвидени в Регламент (ЕИО) № 2454/93 на Комисията (7).
(3)
Следователно Регламент (ЕО) № 1484/95, изменен с Регламент (ЕО) № 346/2008, следва да бъде поправен.
(4)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Представителните цени и приложимите гаранции по отношение на някои продукти, които фигурират в приложение I към Регламент (ЕО) № 1484/95, изменено с приложението към Регламент (ЕО) № 346/2008, се поправят в съответствие с приложението към настоящия регламент.
Член 2
Когато представителните цени и гаранциите, произтичащи от настоящия регламент, са по-благоприятни за вносителите отколкото тези, които фигурират в приложението към Регламент (ЕО) № 346/2008, при подаване на заявление от заинтересованата страна съответното митническо учреждение частично възстановява надплатените мита за продуктите с произход от съответните трети страни, пуснати в свободно обращение в рамките на срока на прилагане на поправените регламенти. Исканията за възстановяване трябва да бъдат внесени най-късно в последния ден от третия месец, следващ месеца на влизане в сила на настоящия регламент, и да бъдат придружени от декларацията за пускане в свободно обращение за съответния внос.
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 18 април 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 2008 година.